
PROJEKTS uz 28.09.2026.

vēlamais datums izskatīšanai: Attīstības komitejā 14.10.2026.
domē: 29.10.2026.
sagatavotājs: Indra Murziņa
ziņotājs: Indra Murziņa

	LĒMUMS	
Ādažos, Ādažu novadā
				
2026. gada 29.oktobrī 					Nr.«DOKREGNUMURS»	


Par lokālplānojuma nekustamajam īpašumam “Pumpuri”, Birzniekos 
apstiprināšanu

[bookmark: _Hlk176464793]Ādažu novada pašvaldības dome izskatīja SIA “Reģionālie projekti” (reģistrācijas Nr. 40003404474, juridiskā adrese: Rūpniecības iela 32b-2, Rīga, LV-1045, e-pasts: birojs@rp.lv) 25.09.2026. iesniegumu Nr. 26-95-e (reģistrēts 25.09.2026. ar Nr. ĀNP/1-11-1/26/5887) ar lūgumu pieņemt lēmumu par lokālplānojuma nekustamajam īpašumam “Pumpuri”, Birzniekos, Ādažu pag., Ādažu nov. (turpmāk – Lokālplānojums), apstiprināšanu un saistošo noteikumu izdošanu. 
Izvērtējot ar Lokālplānojumu saistītos apstākļus, konstatēts:
1. [bookmark: _Hlk213272613]Ādažu novada pašvaldības dome 26.06.2025. pieņēma lēmumu Nr. 240 “Par lokālplānojuma izstrādes uzsākšanu nekustamajam īpašumam “Pumpuri”, Birzniekos”, ar kuru tika uzsākta Lokālplānojuma izstrāde, ar mērķi precizēt Ādažu novada teritorijas plānojumā noteiktās ielu sarkanās līnijas un teritoriju ar īpašiem noteikumiem - Baltezera rietumu apvedceļa būvniecībai un valsts galvenā autoceļa A1 Rīga (Baltezers) - Igaunijas robeža (Ainaži) attīstībai rezervēto teritoriju (TIN7), lai īpašumā veiktu degvielas uzpildes stacijas būvniecību. 
2. Enerģētikas un vides aģentūra 12.09.2025. pieņēma lēmumu Nr. 10.2/41/2025 par stratēģiskā ietekmes uz vidi novērtējuma procedūras nepiemērošanu.
3. Ādažu novada pašvaldības dome 30.07.2026. pieņēma lēmumu Nr. 274 “Par lokālplānojuma nekustamajam īpašumam “Pumpuri”, Birzniekos nodošanu publiskajai apspriešanai”. 
4. Lokālplānojuma publiskā apspriešana norisinājās no 10.08.2026. līdz 06.09.2026. Sanāksme notika attālināti tiešsaistes platformā Zoom 31.08.2026. plkst. 17:00.
5. Publiskās apspriešanas laikā saņemts viens iesniegums no fiziskas personas ar priekšlikumiem par lokālplānojuma redakciju, sniegta rakstiska atbilde. Informācija par fizisko personu priekšlikumiem un institūciju atzinumiem apkopota izstrādes vadītāja ziņojumā par Lokālplānojuma izstrādi.
6. Lokālplānojumā pēc publiskās apspriešanas veikti redakcionāli precizējumi, kuru pamatojums norādīts Lokālplānojuma izstrādes vadītāja 23.09.2026. ziņojumā - tie neskar citu personu tiesiskās intereses, un to rezultātā netiek mainīti Lokālplānojuma projekta pamatrisinājumi.
7. [bookmark: _Hlk155359951]Ņemot vērā publiskās apspriešanas rezultātus un Lokālplānojuma izstrādes vadītāja 23.09.2026. ziņojumu, Lokālplānojuma pilnveidošana vai noraidīšana nav nepieciešama un tas virzāms apstiprināšanai.
8. [bookmark: _Hlk161178335]Pašvaldību likuma 4. panta pirmās daļas 15. punkts un 10. panta pirmās daļas 1. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu.
9. [bookmark: _Hlk161178361]Pašvaldību likuma 44. panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību.
10. [bookmark: _Hlk161178393]Pašvaldību likuma 46. panta ceturtā daļa noteic, ka 46. pantā noteikto kārtību (t.sk., attiecībā uz prasību pievienot paskaidrojuma rakstu ar saistošo noteikumu sākotnējās ietekmes izvērtējumu un publicēšanu pašvaldības oficiālajā tīmekļvietnē sabiedrības viedokļa noskaidrošanai) nepiemēro saistošo noteikumu projektam teritorijas plānošanas jomā. Saistošo noteikumu projektus publicē pašvaldības oficiālajā tīmekļvietnē ne vēlāk kā trīs darbdienas pirms domes kārtējās sēdes vai ne vēlāk kā trīs stundas pirms domes ārkārtas sēdes.
11. Teritorijas attīstības plānošanas likuma 12. panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
12. [bookmark: _Hlk161177816][bookmark: _Hlk161178449]Teritorijas attīstības plānošanas likuma 25. pants cita starpā noteic, ka vietējās pašvaldības teritorijas plānojumu un lokālplānojumu apstiprina ar pašvaldības saistošajiem noteikumiem. Saistošajos noteikumos ietver hipersaiti ar unikālo identifikatoru uz valsts vienotajā ģeotelpiskās informācijas portālā pieejamo apstiprināto teritorijas plānojumu vai lokālplānojumu; Vietējā pašvaldība divu nedēļu laikā pēc šā panta pirmajā daļā minēto saistošo noteikumu pieņemšanas nosūta tos izsludināšanai oficiālajā izdevumā "Latvijas Vēstnesis", izmantojot teritorijas attīstības plānošanas informācijas sistēmu; Saistošie noteikumi stājas spēkā nākamajā dienā pēc to izsludināšanas.
13. [bookmark: _Hlk161178517]Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 3. punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos.
14. [bookmark: _Hlk161178593]Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 88. punkts cita starpā noteic, ka pašvaldības dome pieņem vienu no šādiem lēmumiem: 88.1. apstiprināt izstrādāto lokālplānojumu atbilstoši Teritorijas attīstības plānošanas likuma 25. pantam; 88.2. pilnveidot lokālplānojuma redakciju vai 88.3. noraidīt izstrādāto lokālplānojuma redakciju un izstrādāt to no jauna atbilstoši jaunajam darba uzdevumam.
15. Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 91. punkts noteic, ka pašvaldības dome ar saistošajiem noteikumiem apstiprina teritorijas plānojuma vai lokālplānojuma teritorijas izmantošanas un apbūves noteikumus un grafisko daļu – funkcionālo zonējumu, teritorijas ar īpašiem noteikumiem un aizsargjoslas, kas noteiktas pašvaldības kompetencē esošajām apgrūtinātajām teritorijām un objektiem. Pašvaldības tīmekļa vietnē nodrošina saiti uz attiecīgo plānošanas dokumentu Ģeoportālā un saiti uz oficiālo publikāciju oficiālajā izdevumā “Latvijas Vēstnesis”, kā arī izziņo citos sabiedrībai pieejamos veidos.
[bookmark: _Hlk161170484]Pamatojoties uz iepriekš minēto un Pašvaldību likuma 4. panta pirmās daļas 15. punktu un 10. panta pirmās daļas 1. punktu,  44. panta otro daļu, 46. panta ceturto daļu, Teritorijas attīstības plānošanas likuma 12. panta trešo daļu un 25. pantu,  Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 3. punktu, 88.1.apakšpunktu un 91. punktu, kā arī ņemot vērā Lokālplānojuma izstrādes vadītāja 23.09.2026. ziņojumu un domes Attīstības komitejas 14.10.2026. atzinumu, Ādažu novada pašvaldības dome

NOLEMJ:
1. Apstiprināt lokālplānojumu nekustamā īpašuma “Pumpuri”, kadastra Nr. 8044 004 0017 sastāvā esošajai zemes vienībai "Pumpuri", Birznieki, Ādažu pag., Ādažu nov., ar kadastra apzīmējumu 8044 004 0018.
2. Apstiprināt saistošos noteikumus Nr. XX/2026 “Lokālplānojuma nekustamā īpašuma “Pumpuri”, kadastra Nr. 8044 004 0017 sastāvā esošajai zemes vienībai "Pumpuri", Birznieki, Ādažu pag., Ādažu nov., ar kadastra apzīmējumu 8044 004 0018 grafiskā daļa un teritorijas izmantošanas un apbūves noteikumi”.
3. Uzdot pašvaldības Centrālās pārvaldes Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļvietnē www.adazunovads.lv.
4. Par lēmuma izpildes kontroli atbild pašvaldības izpilddirektora vietniece.

Pielikumā:
1. Paskaidrojuma raksts uz 57 lp.
2. Grafiskā daļa uz 1 lp.
3. Teritorijas izmantošanas un apbūves noteikumi (TIAN) uz 11 lp.
4. Lokālplānojuma izstrādes vadītāja ziņojums uz 10 lp.



Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@IDRV
@TPN
@Iesniedzējiem:
SIA “Reģionālie projekti”, reģistrācijas Nr. 40003404474, juridiskā adrese: Rūpniecības iela 32b-2, Rīga, LV-1045, e-pasts: birojs@rp.lv;
Akciju sabiedrība “VIRŠI-A”, reģistrācijas Nr. 40003242737, juridiskā adrese: Kalna iela 17, Aizkraukle, Aizkraukles pag., Aizkraukles nov., LV-5101, e-pasts: birojs@virsi.lv

Indra Murziņa, 20203786

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




